Μίμης Ανδρουλάκης

Ο **Δημήτρης (Μίμης) Ανδρουλάκης** (γενν. 24 Νοεμβρίου 1951) είναι Έλληνας συγγραφέας και πολιτικός.

Έχει γράψει 11 μυθιστορήματα και πολλά πολιτικά βιβλία. Το βιβλίο του *Μ<sup>ν</sup>* (διαβάζεται ως «μυ εις την νυ» και παραπέμπει στη λέξη «μουνί») που απεικονίζει τον Ιησού Χριστό ως φιλάνθρωπο που δυσκολεύεται να αντισταθεί στη Μαρία Μαγδαληνή πυροδότησε τις αντιδράσεις της Ελληνικής Ορθόδοξης Εκκλησίας και πολλά αντίτυπα του βιβλίου πυρπολήθηκαν στη Θεσσαλονίκη από φανατικούς που βρήκαν το περιεχόμενο του βιβλίου προσβλητικό.

## Βιογραφία
Γεννήθηκε στις 24 Νοεμβρίου 1951 και μεγάλωσε στον Άγιο Νικόλαο της Κρήτης. Ο πατέρας του ήταν τσαγκάρης και κηπουρός, η μητέρα του μοδίστρα. Σπούδασε στο Εθνικό Μετσόβιο Πολυτεχνείο στη Σχολή Αγρονόμων και Τοπογράφων Μηχανικών. Πήρε μέρος στην αντιδικτατορική αντίσταση και διώχθηκε από τη Χούντα. Ηγετικό στέλεχος του ΚΚΕ και της ευρύτερης Αριστεράς πάνω από 20 χρόνια, στενός συνεργάτης του Χαρίλαου Φλωράκη από το 1974 έως το 1989, υπεύθυνος από το Πολιτικό Γραφείο, για την ιδεολογία, τον τύπο, τις εκδόσεις και για την ενότητα της Αριστεράς. Βουλευτής και κοινοβουλευτικός εκπρόσωπος του ενιαίου Συνασπισμού της Αριστεράς και της Προόδου.

Από το 1990, ο Μίμης Ανδρουλάκης πήρε μια σειρά από πολιτικές πρωτοβουλίες για την υπέρβαση του σχίσματος ΠΑΣΟΚ – Αριστεράς. Με το βιβλίο του *ΜΕΤΑ* διατύπωσε τη θέση του για ένα πολιτικό, ιδεολογικό, προγραμματικό και οργανωτικό πλαίσιο για τη ριζική ανασύνθεση του χώρου της δημοκρατικής, σοσιαλιστικής και οικολογικής Αριστεράς.

Από την εποχή εκείνη και μετά έμεινε πολιτικά ανέντακτος στο χώρο της αριστεράς. Στις εκλογικές αναμετρήσεις από το 1993 και μετά στήριξε το ΠΑΣΟΚ, ωστόσο η απόπειρα πολιτικής συνεργασίας με το ΠΑΣΟΚ του Κώστα Σημίτη απέτυχε. Στις βουλευτικές εκλογές του 2004 υποστήριξε ξανά το ΠΑΣΟΚ του Γιώργου Παπανδρέου και εκλέχθηκε βουλευτής Επικρατείας με το ΠΑΣΟΚ. Στις εκλογές του 2007, του 2009, του Μαΐου 2012 και του Ιουνίου του 2012, επανεκλέχθηκε στην εκλογική περιφέρεια Β΄ Αθηνών. Ανεξαρτητοποιήθηκε τον Νοέμβριο του 2012. Δεν πολιτεύθηκε στις εκλογές του Ιανουαρίου 2015 και Σεπτεμβρίου 2015. 

Έχει εργαστεί στην οικονομική ανάλυση-πρόγνωση στον ιδιωτικό τομέα. Έχει εργαστεί επίσης στον τύπο και στο ραδιόφωνο. Είναι δημοσιογράφος, μέλος της ΕΣΗΕΑ και συγγραφέας λογοτεχνικών και πολιτικοϊδεολογικών έργων. Δημιούργησε τις ραδιοφωνικές εκπομπές «Καινά δαιμόνια», «Γυμνό Σάββατο» και «Ε, φίλε!» στον Flash 96 (τότε Flash 9|61). Έγραψε επίσης θεατρικά έργα και άλλα αφηγήματα για το ραδιόφωνο καθώς και αφιερώματα στα μεγάλα ρεύματα της παγκόσμιας μουσικής.

## Δημοσιεύσεις
Έχει συγγράψει τα παρακάτω έργα:

* *Η γιορτή των αγγιγμάτων* (Εκδόσεις Πατάκη 2025)
* *Ποιος το ξέρει; Ποιος το ξέρει;* (Εκδόσεις Πατάκη 2024)
* *Κάτω απ' τις στάχτες* (Εκδόσεις Πατάκη 2023)
* *Πριν σβήσουν τα φώτα* (Εκδόσεις Πατάκη 2022)
* *Μαύρο φως* (Εκδόσεις Πατάκη 2021)
* *Μπλε λουλούδι* (Εκδόσεις Πατάκη 2020)
* *Αγάπη μέδουσας* (Εκδόσεις Πατάκη 2019)
* *Νύχτα με πέντε φεγγάρια* (Εκδόσεις Πατάκη 2018)
* *Σαλός Θεού* (Εκδόσεις Πατάκη 2017)
* *Δύο μόνο Δάκρυα* (Εκδόσεις Πατάκη 2016)
* *Ταξίδι Μέλιτος* (Εκδόσεις Πατάκη 2015)
* *Μαύρο κουτί* (Εκδόσεις Πατάκη 2015)
* *Αλλέγκρα* (Εκδόσεις Πατάκη 2014)
* *Ο κόκκινος κάβουρας* (Εκδόσεις Πατάκη 2013)
* *Όπλως κρίσις* (Εκδόσεις Πατάκη 2012)
* *Έτσι κάνουν όλες* (Καστανιώτης, 2011)
* *Η έβδομη αίσθηση* (Καστανιώτης, 2010)
* *E, Πρόεδρε!* (Καστανιώτης, 2009)
* *Λευκό Κοτσύφι - blue tree - Μαύρο Καράβι* (Καστανιώτης, 2008)
* *Θηλυκό Πόκερ* (Καστανιώτης, 2006)
* *Ζητούνται αλχημιστές* (Καστανιώτης, 2005)
* *Βαμπίρ και Κανίβαλοι. Το ρίσκο μιας νέας σύγκρουσης των γενεών* (Καστανιώτης, 2004)
* *Τάνγκο του Τσε. Από την Τάνια στην Τίνα* (Καστανιώτης, 2002)
* *Η γυναίκα της όγδοης μέρας. Μυστικός έρως – Απόκρυφος βίος* (μυθιστόρημα) (Καστανιώτης, 2001)
* *Μ<sup>ν</sup>* (Γυναικείο αντιμυθιστόρημα) (Καστανιώτης, 1999)
* *Το χαμένο μπλουζ* (Μυθιστόρημα) (Καστανιώτης, 1997)
* *Ο μυστικός Νοέμβρης* (Μυθιστόρημα) (Καστανιώτης, 1996)
* *Ο σωσίας και οι δαίμονες του πάθους* (Αλλόκοτες ιστορίες) (Καστανιώτης, 1995)
* *The Dream. Σκιές στην Αθήνα* (Καστανιώτης, 1994

Κυριότερα πολιτικά και ιδεολογικά έργα του είναι ανάμεσα σε άλλα:
* *Μετά* (Νέα Σύνορα, 1992)
* *Ο σοσιαλισμός στο κατώφλι του 2000* (Σύγχρονη Εποχή, 1983)
* *Σοσιαλιστική αυτοδιαχείριση και γραφειοκρατία* (Σύγχρονη Εποχή, 1982)
* *Προβλήματα του Κράτους* (Σύγχρονη Εποχή, 1979)

Δημοσίευσε πολλές μελέτες, ανάμεσα στις οποίες και τις ακόλουθες:
* “Κόμματα και στρατηγικές των τάξεων”
* “Κοινωνική δομή και πολιτικά κόμματα”
* “Μακροπρόθεσμες τάσεις του πολιτικού συστήματος της Ελλάδας”
* “Επιστήμη και τέχνη της πολιτικής”
* “25 λέξεις για μια νέα Αριστερά”
* “Νέο κοινωνικό και οικολογικό συμβόλαιο”
* “Μύθος και λόγος στις μεγάλες ιδεολογίες”
* “Ψυχανάλυση και μύθος”
* “Globalization: νέες ευκαιρίες – νέες αντιθέσεις”
* “Διαχείριση του ρίσκου στην οικονομία”
* “Νέος Ευρωπαϊσμός”
* “Οι ριζικές αλλαγές στα Ελληνικά και Ευρωπαϊκά Πανεπιστήμια” 

Το αντιμυθιστόρημά του *Μ<sup>ν</sup>* αντιμετώπισε τις αντιδράσεις παραθρησκευτικών οργανώσεων, ενώ ο συγγραφέας οδηγήθηκε σε μια σειρά από δίκες, τις οποίες τελικά κέρδισε.

## Εξωτερικοί σύνδεσμοι
* Δικτυακός τόπος του Mίμη Ανδρουλάκη
* Βιογραφικό του Mίμη Ανδρουλάκη (Βουλή των Ελλήνων)
* Ιστολόγιο του Μίμη Ανδρουλάκη
* Συγγραφικά έργα του Μίμη Ανδρουλάκη - Εκδόσεις Καστανιώτη
* 
* 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες βουλευτές επικρατείας
Κατηγορία:Βουλευτές Β΄ Αθηνών
Κατηγορία:Βουλευτές Α΄ Πειραιά
Κατηγορία:Βουλευτές εκλεγμένοι με τον Συνασπισμό
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με το ΠΑΣΟΚ
Κατηγορία:Αντιδικτατορικός αγώνας
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες κομμουνιστές
Κατηγορία:Επικριτές του Χριστιανισμού